section_heading: Životopis
paragraph_text: Goran Ugrin je u rodnome Sinju završio osnovnu školu i gimnaziju. Kao mladić pjevao je u Gradskom mješovitom zboru i klapi iz koje je poslije nastala legendarna klapa Sinj te svirao električnu gitaru u vokalno-instrumentalnom sastavu "Alkari". Godine 1970. odlazi u Zagreb gdje na Filozofskom fakultetu upisuje studij arheologije i povijesti, ali u ljetnim mjesecima i dalje s velikim entuzijazmom pjeva u klapi.